gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4085, del 13-09-2001 (2001/8836)

Notificació. Expedients números 92/2001 i 2.076/1997.
-----------------------------------------------------

### Dades del document

Número de DOGV
:   4085

Data del DOGV
:   13-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8836


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació. Expedients números 92/2001 i 2.076/1997. [2001/A8836]
  
De conformitat amb el que disposa l'article 105.6 de la Llei 230/1963, de 28 de desembre, General Tributària, segons la redacció que en fa la Llei 66/1997, de 30 de desembre, de Mesures Fiscals, Administratives i d'Ordre Social, en no haver-se pogut realitzar la notificació corresponent en el domicili de l'interessat, per causa no imputable a aquesta administració, per la present se citen els obligats tributaris que a continuació es detallen perquè compareguen, en el termini dels 10 dies següents a aquesta publicació, en la seu d'aquesta oficina liquidadora d'Oliva, situada en el carrer Alcalde Juan Sancho, 2-entresòl, d'Oliva, a l'efecte de notificar-los els actes relatius als procediments que, així mateix, s'indiquen, de la tramitació dels quals és responsable aquest servei. Si, transcorregut aquest termini, no s'ha comparegut, es tindrà per practicada la corresponent notificació des de l'endemà del venciment d'aquest.
  
Relació que se cita:
Diari Oficial de la Generalitat Valenciana


Sumari del DOGV 4000, del 16-05-2001 (2001/3950)

RESOLUCIÓ de 2 d'abril de 2001, de l'Institut Valencià de Finances, per la qual s'adjudiquen Pagarés de la Generalitat Valenciana corresponents a la subhasta número 411, emissió 4 d'abril de 2001.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4000

Data del DOGV
:   16-05-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3950


Organisme emissor
:   Institut Valencià de Finances

Tipus de document
:   Resolució

RESOLUCIÓ de 2 d'abril de 2001, de l'Institut Valencià de Finances, per la qual s'adjudiquen Pagarés de la Generalitat Valenciana corresponents a la subhasta número 411, emissió 4 d'abril de 2001. [2001/3950]
  
La subhasta número 411 de Pagarés de la Generalitat Valenciana ha estat convocada el passat dia 21 de març de 2001, i sent el dia d'emissió el 4 d'abril de 2001, l'Institut Valencià de Finances, en virtut del que estableix el conveni de col·laboració del Programa d'Emissió de Pagarés de la Generalitat Valenciana, i d'acord amb la normativa vigent, resolc:
  
Primer
  
Adjudicar els imports per terminis a les entitats i al tram minorista segons l'annex I d'aquesta resolució.
  
Segon
  
Els tipus marginals, mitjans ponderats i mínims per als diferents terminis són els que figuren en l'annex II d'aquesta resolució.
  
Tercer
  
La quantitat que han d'ingressar les entitats i el tram minorista, i els interessos corresponents s'especifiquen en l'annex III.
Diari Oficial de la Generalitat Valenciana


Sumari del DOGV 3954, del 07-03-2001 (2001/1805)

RESOLUCIÓ de 21 de febrer de 2001, de la Universitat Jaume I, per la qual es fa pública la composició de la comissió que ha de resoldre el concurs de mèrits per a la provisió de una plaça de professorat d'aquesta universitat.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3954

Data del DOGV
:   07-03-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1805


Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 21 de febrer de 2001, de la Universitat Jaume I, per la qual es fa pública la composició de la comissió que ha de resoldre el concurs de mèrits per a la provisió de una plaça de professorat d'aquesta universitat. [2001/M1805]
  
En compliment del que disposa el Reial Decret 1.888/1984, de 26 de setembre, modificat parcialment pel Reial Decret 1.427/1986, de 13 de juny, i una vegada designats els presidents i els vocals per aquesta universitat, aquest rectorat fa pública la composició de la comissió que ha de resoldre el concurs de mèrits per a la provisió de una plaça de professorat d'aquesta universitat convocada per la Resolució de la Universitat Jaume I d'11 de desembre de 2000 (BOE de 23 de desembre de 2000) i que es detalla en annex a aquesta resolució.
  
La esmentada comissió haurà de constituir-se en un termini no superior a quatre mesos comptadors a partir de la publicació d'aquesta resolució en el Boletín Oficial del Estado.
  
Contra aquesta resolució els interessats podran interposar reclamació davant el rector de la universitat en el termini de 15 dies hàbils comptadors a partir de l'endemà de la publicació.
  
Castelló de la Plana, 21 de febrer de 2001.- El vicerector d'Ordenació Acadèmica i Professorat: Vicent Climent Jordà.
  
Cos: Professor Titular d'Universitat
  
Àrea: Producció Vegetal
  
Concurs núm. 35/2000
  
Comissió titular
  
Presidenta: Elisa Viñuela Sandoval. Catedràtica d'universitat de la Universitat Politècnica de Madrid
  
Vocal secretària: Cristina Cabaleiro Sobrino. Titular d'universitat de la Universitat de Santiago de Compostel·la.
  
Vocals:
  
Jesús Avilla Hernández. Catedràtic d'universitat de la Universitat de Lleida.
  
Primitivo Caballero Murillo. Titular d'Universitat Pública de Navarra.
  
Emilio Montesinos Segui. Catedràtic d'universitat de la Universitat de Girona.
  
Comissió suplent
  
President: Ferran Garcia Marí. Catedràtic d'universitat de la Universitat Politècnica de València.
  
Vocal secretari: Francisco Ferragut Pérez. Titular d'universitat de la Universitat Politècnica de València.
  
Vocals:
  
Vicente Marco Mancebón. Titular d'universitat de la Universitat de la Rioja.
  
María José Sarasúa Saucedo. Titular d'universitat de la Universitat de Lleida.
Diari Oficial de la Generalitat Valenciana


Sumari del DOGV 4025, del 20-06-2001 (2001/5490)

RESOLUCIÓ de 15 de maig de 2001, del conseller de Justícia i Administracions Públiques, per la qual s'aprova l'escut de l'Ajuntament de Benifaió (València).
------------------------------------------------------------------------------------------------------------------------------------------------------------

### Dades del document

Número de DOGV
:   4025

Data del DOGV
:   20-06-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5490


Data del document
:   15-05-2001

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Benifaió
    * heràldica
    * municipi
    * bandera
    * administració local

RESOLUCIÓ de 15 de maig de 2001, del conseller de Justícia i Administracions Públiques, per la qual s'aprova l'escut de l'Ajuntament de Benifaió (València). [2001/X5490]
  
L'Ajuntament de Benifaió ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Benifaió que quedarà organitzat de la següent manera:
  
?Escut quadrilong de punta redona. Mig partit i truncat.
  
Al primer quarter, en camp d'argent, un falcó de sable.
  
Al segon quarter, en camp de gules, un ara romana d'argent amb una inscripció.
  
Al tercer quarter, en camp de sinople, torre d'or, maçonada i aclarida de sable.
  
Per timbre, corona reial oberta?.
  
Contra aquesta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant de la Sala del Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
Diari Oficial de la Generalitat Valenciana


Sumari del DOGV 4130, del 19-11-2001 (2001/10760)

Informació pública del projecte d'abastiment d'aigua potable al Camp de Morvedre. Fase III: la Baronia Alta (València).
-----------------------------------------------------------------------------------------------------------------------

### Dades del document

Número de DOGV
:   4130

Data del DOGV
:   19-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10890


Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Anunci

Informació pública del projecte d'abastiment d'aigua potable al Camp de Morvedre. Fase III: la Baronia Alta (València). [2001/A10931]
  
En el marc de les relacions establides per l'Ordre de data 9 de novembre de 1999 (DOGV núm. 3.633, de 25.11.1999), entre la Conselleria d'Obres Públiques, Urbanisme i Transports i l'Entitat Pública de Sanejament d'Aigües Residuals de la Comunitat Valenciana, per a la realització d'obres d'infraestructures d'abastiment d'aigua, la Direcció General d'Obres Públiques de l'esmentada Conselleria ha aprovat tècnicament el projecte de referència; i com a conseqüència, amb anterioritat a la seua aprovació definitiva, es disposa l'obertura d'un període d'informació pública.
  
Objecte: consultar el projecte esmentat, a fi de poder formular-hi al·legacions, a l'empara de les normes reguladores tant del procediment administratiu comú, com del domini públic i de l'impacte ambiental, als efectes de:
  
- Afectació de béns i drets públics i privats que puguen representar les obres.
  
- Afectació de les obres al domini públic.
  
- Avaluació de l'Impacte Ambiental.
  
Termini: 30 dies hàbils des de l'endemà de la publicació d'aquest anunci en el Boletín Oficial del Estado.
  
Informació:
  
- Entitat Pública de Sanejament d'Aigües Residuals de la Comunitat Valenciana, carrer Álvaro de Bazán, número 10, entresòl, 46476 València.
  
- Mancomunitat de Municipis de la Baronia, plaça Sant Vicent, 1, 46927 Algimia de Alfara (València).
Diari Oficial de la Generalitat Valenciana


Sumari del DOGV 4081, del 07-09-2001 (2001/8452)

Advertiment d'anul·lació de l'autorització sanitària núm. CC-9714/V.
--------------------------------------------------------------------

### Dades del document

Número de DOGV
:   4081

Data del DOGV
:   07-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8452


Organisme emissor
:   Conselleria de Sanitat

Tipus de document
:   Anunci

Advertiment d'anul·lació de l'autorització sanitària núm. CC-9714/V. [2001/8452]
  
En relació amb l'autorització sanitària núm. CC-9714/V que té per a l'activitat de menjador de guarderia l'establiment propietat de L'Andana, S.C., situat al carrer de l'Art Major de la Seda, s/n, de Xirivella, i a la vista de l'acta d'inspecció núm. 08-10.32012, de data 17 de setembre de 2000, en què es deixa constància que en les instal·lacions esmentades s'ha deixat d'exercir l'activitat.
  
Se'ls comunica que el director territorial de Sanitat els donarà de baixa en el cens d'establiments autoritzats pel cessament de l'activitat.
  
No obstant això, disposen d'un termini de 10 dies per a al·legar el que consideren adequat en aquest Centre de Salut Pública de Torrent, situat al carrer del pintor Ribera, 28, 46967 Torrent, tel. 40 128 30 41. Si transcorre aquest termini sense resposta de la seua part, farem el que s'indica més amunt.
Diari Oficial de la Generalitat Valenciana


Sumari del DOGV 4120, del 05-11-2001 (2001/10390)

Informació pública de l'alternativa tècnica de programa d'actuació integrada per a la delimitació de la unitat d'execució entre els carrers de Santa Rita, Villena, Jorge Guillem, Sax, Reis Catòlics, Carlos Arniches i passeig de la Verge.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4120

Data del DOGV
:   05-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10856


Organisme emissor
:   Ajuntament d'Onil

Tipus de document
:   Anunci

Informació pública de l'alternativa tècnica de programa d'actuació integrada per a la delimitació de la unitat d'execució entre els carrers de Santa Rita, Villena, Jorge Guillem, Sax, Reis Catòlics, Carlos Arniches i passeig de la Verge. [2001/M10650]
  
Per acord de la Comissió Municipal de Govern, adoptat en sessió amb data 1 d'octubre de 2001, i per delegació de l'Alcaldia, conferida per Decret de 6 de juliol de 1999, s'ha acordat sotmetre a informació pública, durant 20 dies hàbils comptadors des del següent a la publicació d'aquest edicte, l'alternativa tècnica de programa d'actuació integrada (projecte d'urbanització), presentat per Eusebio Casarrubio García, SL, juntament amb el pla de reforma interior per a la delimitació de la unitat d'execució en sòl urbà que constitueix el seu àmbit i que s'ubica entre els carrers de Santa Rita, Villena, Jorge Guillem, Sax, Reis Catòlics, Carlos Arniches i passeig de la Verge, que es corresponen amb les illes completes que el Pla General recull com a fitxes de planejament 97, 99, 101 i 102, així com el projecte de reparcel·lació, sol·licitant l'aplicació del règim d'adjudicació preferent.
  
Durant aquest termini, els interessats podran consultar l'expedient i formular al·legacions a més d'altres alternatives tècniques.
  
No obstant això, si durant els 10 primers dies del termini abans esmentat alguna persona es comprometera a presentar una alternativa tècnica substancialment diferent, en els termes establerts legalment, es prorrogarà per 20 dies hàbils més, i s'anunciarà aquesta pròrroga al tauler d'anuncis d'aquest ajuntament.
  
Durant els cinc dies següents a la conclusió del termini anterior, inicial o prorrogat, es podran presentar proposicions juridicoeconòmiques, en sobre tancat, que seran obertes el següent dia hàbil a la conclusió del termini per a la seua presentació.
  
Tot açò de conformitat amb el que es disposa en l'article 46 i concordants de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3983, del 20-04-2001 (2001/3226)

Informació pública de la convocatòria als operadors de xarxes públiques de telecomunicacions perquè manifesten el seu interés en la utilització compartida del necessari per a la realització dels projectes «Node secundari BE-1E carrers Vinaròs, Ulldecona, Riu, Tarragona, Puig de la Nau i altres» i «Xarxa troncal primària tram OS2-GZ-ZP-48».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/3226


Organisme emissor
:   Ajuntament de Benicarló

Tipus de document
:   Anunci

Informació pública de la convocatòria als operadors de xarxes públiques de telecomunicacions perquè manifesten el seu interés en la utilització compartida del necessari per a la realització dels projectes «Node secundari BE-1E carrers Vinaròs, Ulldecona, Riu, Tarragona, Puig de la Nau i altres» i «Xarxa troncal primària tram FH5-TZ-AI-72». [2001/F3226]
  
Havent-se establit per l'Ordre de 12 de gener de 2001, del Ministeri de Ciència i Tecnologia, l'exigència d'utilitzar el procediment d'ús compartit d'infraestructures de telecomunicacions per a l'ocupació del domini públic municipal en la instal·lació de xarxes públiques de telecomunicacions, s'atorga un termini de 20 dies als operadors de xarxes públiques de telecomunicacions perquè manifesten el seu interés en la utilització compartida del necessari per a la realització dels projectes «Node secundari BE-1E carrers Vinaròs, Ulldecona, Riu, Tarragona, Puig de la Nau i altres» i «Xarxa troncal primària tram IK0-EN-UT-18», dels quals l'execució i ocupació del domini públic local han sigut instades per la mercantil Mediterránea Norte Sistemas de Cable, SA.
  
Cosa que es fa pública en compliment del que s'estableix en els articles 47 de la Llei 11/1998, de 24 d'abril, General de Telecomunicacions, i 49 del Reial Decret 1.736/1998, de 31 de juliol.
Diari Oficial de la Generalitat Valenciana


Sumari del DOGV 4017, del 08-06-2001 (2001/5169)

Expedient número 15/2001. Adjudicació del subministrament de catèters i cànules.
--------------------------------------------------------------------------------

### Dades del document

Número de DOGV
:   4017

Data del DOGV
:   08-06-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/5169


Data del document
:   25-05-2001

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Expedient número 15/2001. Adjudicació del subministrament de catèters i cànules. [2001/M5169]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Hospital Universitari Sant Joan d'Alacant. Carretera Alacant - València, s/n, 03827 Sant Joan d'Alacant. Telèfon 77 115 19 15, fax 96 593 88 80.
  
c) Número d' expedient: 15/2001.
  
2. Objecte del contracte
  
a) Tipus de contracte: contracte de subministraments.
  
b) Descripció de l'objecte: subministrament de catèters i cànules.
  
c) Lots: 23.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 3.871 de 6 de novembre de 2000.
  
3. Tramitació, procediment i forma d'adjudicació
  
a) Tramitació: anticipada.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: vint-i-dos milions sis-centes cinquanta-una mil dues-centes pessetes (15.183.948 PTA/136.136,45 euros).
  
5. Adjudicació
  
a) Data: 13 de març de 2001.
  
b) Contractistes: pessetes euros
  
- Abbott Laboratories, SA 089.453 142,46
  
- Becton Dickinson, SA 6.756.741 38.182,30
  
- B. Braun Medical, SA 3.864.374 20.121,89
  
- Bard de España, SA 9.349.878 54.091,09
  
- Helianthus Medical, SA 185.490 3.101,22
  
c) Nacionalitat: espanyola.
  
d) Import d'adjudicació: dinou milions tres-centes seixanta-una mil pessetes (87.560.349 PTA/116.361,95 euros).
Diari Oficial de la Generalitat Valenciana


Sumari del DOGV 3951, del 02-03-2001 (2001/1444)

Notificació de la resolució dels expedients sancionadors números TTES/040497/8452 fins al TTES/040400/7774.
-----------------------------------------------------------------------------------------------------------

### Dades del document

Número de DOGV
:   3951

Data del DOGV
:   02-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1444


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de la resolució dels expedients sancionadors números TTES/040497/8452 fins al TTES/040400/7774. [2001/1444]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), es fa pública la resolució dels expedients sancionadors que s'indiquen, instruïts pel Servei Territorial de Transports a les persones o les entitats denunciades que a continuació es mencionen, ja que havent intentat la notificació en l'últim domicili conegut, aquesta no s'ha pogut practicar.
  
Els corresponents expedients es troben en el Servei Territorial de Transports de València, i els interessats podran interposar recurs ordinari en el termini d'un mes comptador des de la publicació del present en el Diari Oficial de la Generalitat Valenciana.
  
Transcorregut el dit termini sense que s'haja fet ús del dret d'interposar recurs, es tindran per ferms les resolucions.
Diari Oficial de la Generalitat Valenciana


Sumari del DOGV 3989, del 30-04-2001 (2001/3939)

CORRECCIÓ d'errades de l'Ordre de 6 de novembre de 2000, de la Conselleria de Medio Ambiente, per la qual es declaren 18 microreserves vegetals en la província d'Alacant.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/11/06/(1)/corrigendum/84127300/dof/vci/html**

### Dades del document

Número de DOGV
:   3989

Data del DOGV
:   30-04-2001

Secció del DOGV
:   I. DISPOSICIONS GENERALS

Número del document
:   2001/3939


Data del document
:   05-03-2001

Organisme emissor
:   Conselleria de Medi Ambient

Tipus de document
:   Correcció d'errades

Correcció d'errades

 Descriptors 

:   * Teulada
    * Alfàs del Pi, l'
    * Vall de Gallinera, la
    * Petrer
    * Benissa
    * Alcoi
    * Santa Pola
    * Elx
    * Crevillent
    * Benasau
    * Finestrat
    * Agres
    * Benidorm
    * Calp
    * espècie protegida
    * protecció de la flora
    * reserva natural
    * legislació

CORRECCIÓ d'errades de l'Ordre de 6 de novembre de 2000, de la Conselleria de Medio Ambiente, per la qual es declaren 18 microreserves vegetals en la província d'Alacant. [2001/3939]
  
Havent-se detectat una errada en la redacció de l'Ordre de 6 de novembre de 2000, per la qual es declaren 18 microreserves vegetals en la província d'Alacant (DOGV núm. 3.928, del 30.01.01), cal corregir l'esmentada Ordre de la següent manera:
  
En la pàgina 1917 del corresponent DOGV, quan s'enuncien les característiques de la microreserva de Serra Gelada-Nord, on diu:
  
«Titularitat: Forest de la Generalitat Valenciana Al-3031, Serra d'Albir, número 96 del Catàleg de Forests d'Utilitat Pública».
  
Ha de dir:
  
«Titularitat: Forest propietat de l'Ajuntament de l'Alfàs del Pi Al-3031, Serra d'Albir, número 96 del Catàleg de Forest d'utilitat Pública».
  
València, 5 de març de 2001
  
El conseller de Medi Ambient,
  
Fernando Modrego Caballero


Còpia Permalink ELI